**Ministru kabineta rīkojuma projekta**

**„Par Starptautiskās Krimināltiesas biroja ēkas celtniecībai nepieciešamā finansējuma Latvijas daļas apmaksu”**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
|  1. | Pamatojums | Atbilstoši Starptautiskās Krimināltiesas (turpmāk – SKT) 11.dalībvalstu asamblejā pieņemtajai rezolūcijai ICC-ASP/11/Res.3 par SKT pastāvīgās ēkas būvniecību, kā arī SKT 2013. gada 10. janvārī izsūtītajai vēstulei Latvijas Republikas vēstniecībai Nīderlandē, ar kuru Latvija tiek aicināta veikt iemaksu par SKT ēkas celtniecību. |
|  2. | Pašreizējā situācija un problēmas | Pašlaik SKT ir izvietota pagaidu telpās, balstoties uz Nīderlandes kā mītnes valsts kontribūciju. 2008.gada novembrī SKT Parlamentārā asambleja pieņēma rezolūciju par SKT pastāvīgās biroja ēkas celtniecību Hāgā. Jaunās telpas sastāvēs no 6 savstarpēji savienotām ēkām, iekļaujot 3 tiesas zāles un 1200 darbstacijas. Saskaņā ar 2002. gada 28. jūnija likumu „Par 1998. gada 17. jūlija Romas Starptautiskās krimināltiesas Statūtiem” SKT statūtos paredzētā saistību izpilde, tai skaitā, Latvijas finansiālo saistību izpilde ir uzskatāma par Tieslietu ministrijas kompetencei piekritīgu jautājumu.Lēmuma juridiskais pamatojums ir 2012.gada 21.novembra SKT 11.dalībvalstu asamblejā pieņemtā rezolūcija ICC-ASP/11/Res.3 par SKT pastāvīgās ēkas būvniecību. Jautājums par SKT pastāvīgās ēkas celtniecību mērķtiecīgi virzīts kopš 2005.gada un jau sākotnēji ir guvis vispārēju Dalībvalstu Asamblejas atbalstu. Tomēr dalībvalstīm apspriešanai tika izvirzīts jautājums par iemaksu veidu un mehānismu iemaksu veikšanai. Rezultātā tika paredzēts maksimāli elastīgs mehānisms, kas ļauj valstīm izvēlēties brīdi, kad iemaksas tiek veiktas. Nīderlandes Ārlietu ministrija ir nolēmusi ēkas celtniecībai piešķirt aizdevumu 200 miljonu EUR apmērā, un šobrīd dalībvalstīm kopumā pastāv 5 finansējuma daļas apmaksas iespējas - vienreizējs maksājums līdz 2013.gada jūnijam, vienreizējs maksājums līdz 2013.gada decembrim, vienreizējs maksājums līdz 2014.gada novembrim, maksājums 3 daļās, kā arī maksājums kopā ar kredīta atmaksu sākot no 2016.gada. Vienreizējam maksājumam vienā vai vairākos maksājumos, jābūt veiktam ne vēlāk kā līdz 2015.gada 15.jūnijam. Par Latvijas lēmumu veikt vienreizēju maksājumu nepieciešams informēt SKT Reģistra biroju līdz 2014.gada 31.decembrim. Vēstule par Latvijas iemaksas apmēru tika saņemta š.g. 10.janvārī, līdz ar to nepieciešamo finansējuma pieprasījumu nebija iespējams iekļaut Tieslietu ministrijas 2013.gada budžeta pieprasījumā. Pēc rūpīga izvērtējuma, šobrīd **Latvijai visizdevīgākais variants paredz vienreizēju maksājumu 29 155 LVL (41 483 EUR) apmērā līdz 2013.gada decembrim.** Šajā gadījumā Latvija izvairītos gan no kredītprocentu likmes atmaksas par 2013. - 2015. gada periodu, kas kopā indikatīvi varētu sastādīt 1890 EUR (1328 LVL), gan no kredītprocentu likmes un kredīta atmaksas par 2016. - 2045. gada periodu. Pēc 2013. gada jūnija dalībvalstu atmaksām tiks piemēroti kredītprocenti 2.5% apmērā, kas attiecīgi palielinātu Latvijas daļas apmaksas apmēru līdz pat 73 857 EUR (51 906 LVL), ja tiktu izvēlēta kredīta atmaksa, sākot ar 2016. gadu. Iepriekš minētā maksājuma gadījumā, papildus pamatsummai 28 860 LVL tiks pieskaitīti kredīta procenti par 2013 gadu 295 LVL apmērā, kopā 29 155 LVL.Starptautiskās Krimināltiesas biroja ēkas celtniecības līdzfinansēšanai vienreizējā maksājuma izpildei likuma „Par valsts budžetu 2013. gadam” ietvaros Tieslietu ministrijai dotācija no vispārējiem ieņēmumiem nav piešķirta. Mehānisms iemaksu veikšanai ir atspoguļots 2012.gada novembrī apstiprinātajā rezolūcijā, tādējādi netika plānoti līdzekļi 2012.gada Tieslietu ministrijas budžetā. Atbilstoši minētajam mehānismam un iespējām veikt iemaksas par ēkas celtniecību, Tieslietu ministrija ir izvēlējusies kā visizdevīgāko finansējuma modeli vienreizējo maksājumu, kas paredz vienreizēju iemaksu 41 483 EUR (29 155 LVL) apmērā SKT biroja ēkas celtniecībai. |
|  3. | Saistītie politikas ietekmes novērtējumi un pētījumi | Projekts šo jomu neskar. |
|  4. | Tiesiskā regulējuma mērķis un būtība | Tieslietu ministrija ir veikusi nepieciešamās darbības, lai detalizēti noskaidrotu SKT biroja ēkas celtniecībai nepieciešamā finansējuma Latvijas daļas apmaksas iespējamos variantus un nosacījumus.Rīkojuma projekts paredz Finanšu ministrijai no valsts budžeta programmas 02.00.00 „Līdzekļi neparedzētiem gadījumiem” piešķirt Tieslietu ministrijai (Ministrijas vadībai un administrācijai) 29 155 LVL (41 483 EUR) vienreizēja maksājuma veikšanai Latvijas daļas apmaksai par Starptautiskās Krimināltiesas biroja ēkas celtniecību. |
|  5. |  Projekta izstrādē iesaistītās institūcijas | Tieslietu ministrija. |
|  6. |  Iemesli, kādēļ netika nodrošināta sabiedrības līdzdalība | Nav nepieciešams nodrošināt sabiedrības līdzdalību, jo jautājums neparedz ieviest izmaiņas, kas varētu ietekmēt sabiedrības intereses.  |
|  7. |  Cita informācija | Nav. |
|

|  |
| --- |
| III. Tiesību akta projekta ietekme uz valsts budžetu un pašvaldību budžetiem |
| **Rādītāji** | **2013.gads** | Turpmākie trīs gadi (tūkst. latu) |
| **2014.g.** | **2015.g.** | **2016.g.** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (2013) gadu | Izmaiņas, salīdzinot ar kārtējo (2013) gadu | Izmaiņas, salīdzinot ar kārtējo (2013) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 29,2 | 0 | 0 | 0 |
| 2.1. valsts pamatbudžets | 0 | 29,2 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets  | 0 | 0 | 0 | 0 | 0 |
| 3. Finansiālā ietekme: | 0 | -29,2 | 0 | 0 | 0 |
| 3.1. valsts pamatbudžets | 0 | -29,2 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets  | 0 | 0 | 0 | 0 | 0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | 29,2 | 0 | 0 | 0 |
| 0 | 0 | 0 |
| 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets  | 0 | 0 | 0 | 0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Lai nodrošinātu vienreizēja Latvijas maksājuma veikšanu Starptautiskās Krimināltiesas biroja ēkas celtniecībai, Tieslietu ministrijai (Ministrijas vadībai un administrācijai) papildus nepieciešami 29 155 lati (41 483 EUR). Tieslietu ministrijai likuma „Par valsts budžetu 2013.gadam” ietvaros šim mērķim nav piešķirta dotācija un nav finansiālu iespēju SKT biroja ēkas celtniecības līdzfinansēšanu nodrošināt piešķirtā budžeta ietvaros pārdalot finansējumu starp programmām un apakšprogrammām.Finansējuma modeļu variantu izvērtējums pievienots anotācijai.  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Izdevumus sedz no valsts budžeta programmas 02.00.00 „Līdzekļi neparedzētiem gadījumiem” atbilstoši Ministru kabineta 2009.gada 22.decembra noteikumiem Nr.1644 „Kārtība, kādā pieprasa un izlieto budžeta programmas „Līdzekļi neparedzētiem gadījumiem” līdzekļus”. |

 |
| **VII. Tiesību akta projekta izpildes nodrošināšana un tās ietekme uz institūcijām** |
|  1. |  Projekta izpildē iesaistītās institūcijas | Finanšu ministrija, Tieslietu ministrija. |
|  2. |  Projekta izpildes ietekme uz pārvaldes funkcijām | Rīkojuma projekts neietekmē valsts pārvaldes funkcijas. |
|  3. |  Projekta izpildes ietekme uz pārvaldes institucionālo struktūru.Jaunu institūciju izveide | Rīkojuma projekta izpildei jaunas valsts pārvaldes institūcijas netiks radītas.  |
|  4. |  Projekta izpildes ietekme uz pārvaldes institucionālo struktūru.Esošu institūciju likvidācija | Saistībā ar rīkojuma projekta izpildi nav plānots likvidēt esošās valsts pārvaldes institūcijas. |
|  5. |  Projekta izpildes ietekme uz pārvaldes institucionālo struktūru.Esošu institūciju reorganizācija | Saistībā ar Rīkojuma projekta izpildi nav plānots reorganizēt esošās valsts pārvaldes institūcijas. |
|  6. |  Cita informācija | Nav. |

Anotācijas IV, V un VI sadaļa - projekts šīs jomas neskar.

Iesniedzējs:

Tieslietu ministrs J. Bordāns

23.05.2013 10:10

L.Mantiņa

1082

67036911

Luize.Mantina@tm.gov.lv